open-index/open-wikipedia-markdown huggingface dataset:
Svein Peter Pedersen

**Svein Peter Pedersen** (født 9. november 1945 i Kåfjord) er en samisk politiker som representerte Senterpartiet på Sametinget fra 2001 til 2005.

Pedersen er gårdbruker, bosatt i Kåfjord. Han ble valgt inn i kommunestyret i Kåfjord i 1979, og gjenvalgt i flere perioder. Fra 1983 var han medlem av formannskapet, og i årene 1995 til 1999 var han varaordfører.  

Han var fylkestingsrepresentant i Troms fylkesting fra 1991 til 1995 og fra 1995 til 1999. I Troms fylkeskulturutvalg var han nestleder i årene 1991 til 1995, deretter leder fram til 1999. Fra 1999 til 2003 satt han i Troms fylkeslandbruksstyre. Pedersen har også vært styreleder i Fylkeskultursenteret AS og styremedlem i Troms Symfoniorkester. 

Han har hatt en rekke verv i Senterpartiet i Kåfjord og i fylket. Fra 2001 satt han i SPs landsstyre, og ledet partiets samepolitiske råd.

## Kilder
* Odd Mathis Hætta: *Sametinget i navn og tall : Høsten 2001 - høsten 2005*

## Eksterne lenker
*
Julien Watrin

**Julien Watrin** (født 1992) er en belgisk sprinter. Han konkurrerer hovedsakelig på 400 meter, og fikk gull på 4 x 400 meter ved EM i friidrett 2015 i Praha. 

På nasjonalt nivå er han belgisk mester på 100 meter fra 2012, og han har også flere andre medaljer på 200 og 400 meter. 

## Idrettskarriere
Watrin debuterte internasjonalt ved European Youth Olympic Festival 2009. Der vant han 200 meter, og fikk sølv på 100 meter, bak Alberto Gavaldá. I tillegg vant Belgia 4 x 100 meter stafett. Året etter deltok han ved junior-VM i friidrett 2010, der han kom på 7.-plass på 100 meter med tiden 10,56. Dexter Lee vant denne øvelsen, med tiden 10,21. Han ble også tildelt den belgiske utmerkelsen Golden Spike som mest talentfulle mannlige idrettsutøver i 2010. 

Ved det belgiske mesterskapet innendørs 2011 kom han på 3.-plass på 60 meter. I 2012 vant han sin første nasjonale tittel, da han vant 100 meter ved det belgiske mesterskapet i friidrett, med tiden 10,47. På 200 meter kom han på 2.-plass, bak Jonathan Borlée. Han deltok ved U23-EM i friidrett 2013, der Belgia kom på 2.-plass på 4 x 400 meter stafett. Han kom også på 2.-plass på både 100 og 200 meter ved det belgiske mesterskapet utendørs i 2013. 

Han representerte Belgia ved Lag-EM i friidret 2014, der Belgia deltok i First League, som er den nest øverste divisjonen. Her kom han på 2.-plass på 400 meter, bak Brian Gregan, og han deltok også på Belgias stafettlag som vant 4 x 400 meter stafett. Belgia kom på 9.-plass i First League sammenlagt, og deltar dermed i samme divisjon året etter. Ved det belgiske mesterskapet utendørs kom han på 3.-plass på 400 meter. Ved EM i friidrett 2014 i Zürich kom han på 23.-plass på 400 meter, og han kom på 7.-plass på 4 x 400 meter sammen med det belgiske stafettlaget. 

Ved EM i friidrett innendørs 2015 deltok Watrin på det belgiske stafettlaget som vant 4 x 400 meter stafett. Han løp sammen med de 3 brødrene Borlée, og i finalen løp de inn på ny europarekord med tiden 3:02,87. Han deltok også ved IAAF World Relays 2015, der Belgia kom på 3.-plass på 4 x 400 meter stafett, med ny belgisk rekord på 2:59,33. 

Ved EM i friidrett 2016 i Amsterdam vant Belgia 4 x 400 meter stafett, med ny årsbestetid i Europa på 3:01,10. Laget bestod av alle tre brødrene Borlée, samt Julien Watrin.

Han representerte Belgia under VM i friidrett innendørs 2022, der han deltok på laget som vant gull på 4x400 stafett.

## Utmerkelser
* 2010 - Golden Spike (kategori: Mest talentfulle mannlige idrettsutøver)

## Referanser


## Eksterne lenker
*
Willy Olsen (politiker)

**Willy Olsen** (født 27. september 1943 i Lebesby) er en samisk politiker som representerte Arbeiderpartiet på Sametinget fra 1997 til 2001 og fra 2001 til 2005.

Olsen er rørlegger, bosatt i Hammerfest. Han har i mer enn 20 år hatt tillitsverv i Norsk Kommuneforbund, og ble i 1984 lønnet leder for forbundet i fylket.

Fra 1981 til 1985 var han kommunestyrerepresentant, og i en periode medlem av helse og sosialstyret.

## Kilder
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*
Lukket liste

Valg med **lukket liste** er en variant av listevalg der velgerne bare kan stemme på partier uten å kunne påvirke hvilke kandidater som velges. Flertallet av proporsjonale flerpartisystemer i verden bruker lukkede lister.

Med lukket liste har partiene bestemt hvem som skal representere partiet, og de som står øverst på listen alltid vil bli valgt (når stemmetallet tillater det) mens de nederste på listen aldri blir valgt.

I Sør-Afrika har stemmeseddelen bilde av partinavnet, partiets symbol og et foto av partilederen, men ikke navn på noen kandidater. Velgerne stemmer på partiet de foretrekker, mens hvilke kandidater som blir valgt er bestemt av partiet selv. Det gir partiene mulighet til å inkludere kandidater fra minoritetsgrupper som ellers neppe hadde blitt valgt.

En ulempe med lukkede lister er at velgerne ikke har noen innflytelse på hvem som blir valgt. I det østtyske valget i 1990 før sammenslåingen, ble en av partitoppene avslørt for å være informant for det hemmelige politiet fire dager før valget. Kandidaten ble kastet ut av partiet, men fordi listene var lukket måtte velgerne stemme på vedkommende dersom de ville gi en stemme til hans tidligere parti.

I norske Stortingsvalg er listene i prinsippet åpne og man kan endre rekkefølge på kandidatene. 50% må gjøre det for å få en endring, så i praksis er det usannsynlig at endringer gjort av velgerne får noen innflytelse på resultatet. 

## Se også
* Åpen liste
* Listevalg
* Forholdstallsvalg

## Referanser
SMO

**Stainless molybden steel (SMO)** er et sjøvannsbestandig, super-austenittisk stål. Det brukes mye til rørsystemer til plattformer. To vanlige betegnelser på denne kvaliteten er 254 SMO og 654 SMO. Innholdet av krom er 19-25 %, nikkel 15-25 % og molybden 4-7 %. Karboninnholdet er  lavt, ca 0,03 %.
Margreta Påve Kristiansen

**Margreta Påve Kristiansen** (født 1946) er en samisk politiker som representerte Arbeiderpartiet på Sametinget i tre perioder fra 1993 til 2005.

Kristiansen er helsefagarbeider, bosatt i Tromsø. Hun har vært aktiv i fagforeningssammenheng, og var arbeidstakerrepresentant i Tromø kommune/administrasjonsutvalget fra 1988 til 1990. Fra 1985 til 1990 var hun plasstillitsvalgt, og i årene 1987 til 1988 hovedtillitsvalgt for Norsk Hjelpepleierforbund i Tromsø. Hun har også hatt verv som styremedlem i Troms AP.

Hun har vært medlem av Sametingets Kontrollkomiteen og i Sametingets møtelederskap.

I 2006 ble hun av  Landbruks- og matdepartementet og Sametinget utpekt som nestleder i reindriftsstyre.

## Referanser


## Kilder
* Odd Mathis Hætta: *Sametinget i navn og tall : Høsten 1993 – høsten 1997*
* Odd Mathis Hætta: *Sametinget i navn og tall : Høsten 1997 – høsten 2001*
* Odd Mathis Hætta: *Sametinget i navn og tall : Høsten 2001 – høsten 2005*
Per Bjørn Lakselvnes

**Per Bjørn Lakselvnes** (født 25. august 1945 i Ullsfjord) er en samisk politiker som representerte Norske Samers Riksforbund på Sametinget fra 2001 til 2005.

Lakselvnes er gårdbruker, bosatt i Tromsø kommune. 

Fra 1990 til 2000 var han medlem av Utviklingsstyret for Tromsø kommune. Han satt i Sametingets møtelederskap.

## Referanser


## Kilder
* Odd Mathis Hætta: *Sametinget i navn og tall : Høsten 2001 - høsten 2005*
Ove Harry Johnsen

**Ove Harry Johnsen** (født 19. juni 1945 i Gratangen) er en samisk politiker som representerte Samenes valgforbund på Sametinget i to perioder fra 1997 til 2005.

Johnsen er maskinkjører, bosatt i Lavangen. 

## Kilder
* Odd Mathis Hætta: *Sametinget i navn og tall : Høsten 1997 - høsten 2001*
* Odd Mathis Hætta: *Sametinget i navn og tall : Høsten 2001 - høsten 2005*
Nye Veier

**Nye Veier AS** er et norsk statsaksjeselskap stiftet 4. mai 2015. Selskapet overtok fra 1. januar 2016 ansvaret for utbygging og drift av visse motorveier fra Statens vegvesen. I 2021 overtok selskapet fellesprosjektet Ringeriksbanen og E16 Høgkastet–Hønefoss fra Bane NOR og Statens vegvesen. Selskapet er etablert som en byggherreorganisasjon.

## Virksomhet
Selskapet fikk i første omgang ansvar for å bygge ut Europavei 39 mellom Kristiansand og Ålgård, Europavei 18 og Europavei 6 i Trøndelag og Mjøsregionen.

Pr. desember 2019 har Nye Veier følgende prosjekter i porteføljen: E39 Sørvest, E18 Sørøst, E6 Innlandet, E16 Kløfta – Kongsvinger, E6 Trøndelag og E6 Kvænangsfjellet. Det skal i 2035 være firefelts motorvei på E6 mellom Svinesund og Øyer, mellom Ulsberg og Åsen, på E18 mellom Momarken og Kristiansand, og på E39 mellom Kristiansand og Bokn, senere til Nordhordlandsbrua.

I perioden 2015 til 2035 antas det av selskapet skal bygge veier for 150 milliarder kroner.

Samferdselsdepartementet forvalter statens eierinteresser, og samferdselsministeren er selskapets generalforsamling. Nye Veier er et statsaksjeselskap men må følge Anskaffelsesloven av 17. juni 2016 som er basert på et EU-direktiv. 15. juni 2018 ble Harald V. Nikolaisen innstilt som ny styreleder. Hovedkontoret ligger i Kristiansand.

## Skriveform

Kort tid etter lanseringen av Nye Veier ble navnevalget kritisert fra nynorskhold, ettersom skriveformen *vei* er bokmål/riksmål, mens *veg* er tillatt både på bokmål og nynorsk. For å stagge denne kritikken har følgelig det offisielle navnet fått et tillegg i Nye Vegar, som er nynorsk for *Nye Veier*.

## Referanser


## Eksterne lenker
*
Pectinosoma

***Pectinosoma*** er en slekt av biller som har larver som eter planterøtter. De hører til underfamilien oldenborrer (Melolonthinae) i den store gruppen skarabider (Scarabaeoidea).

## Utbredelse
Arten er beskrevet fra Guyana.

## Systematisk inndeling

* Ordenen biller, Coleoptera
** Underordenen Polyphaga
*** Overfamilien skarabider, Scarabaeoidea
**** Familien skarabider, Scarabaeidae Latreille, 1806
***** Underfamilien oldenborrer, Melolonthinae Samouelle, 1819
****** Stammen Macrodactylini Kirby, 1837
******* Slekten *Pectinosoma* Arrow, 1913
******** *[[Pectinosoma elongatum]]* Arrow, 1913

## Kilder
* Evans, A.V. & Smith, A.B.T., 2007. An electronic checklist of the New World chafers (Coleoptera: Scarabaeidae: Melolonthinae). Tribe Macrodactylini Kirby, 1837. http://www.yumpu.com/it/document/view/17994928/macrodactylini
* Generic Guide to New World Scarab Beetles - *Pectinosoma* http://museum.unl.edu/research/entomology/Guide/Scarabaeoidea/Scarabaeidae/Melolonthinae/Melolonthinae-Generic-pages/Macrodactylini/Pectinosoma/Pectinosoma.html
* Katovich, K., 2011. *Pseudopectinosoma* Katovich, New Genus, and Review of *Pectinosoma* Arrow (Scarabaeidae: Melolonthinae: Macrodactylini). The Coleopterists Bulletin 65: 335-340. http://www.bioone.org/doi/abs/10.1649/072.065.0402

## Eksterne lenker
*
Antti Rinne

**Antti Juhani Rinne** (født 3. november 1962 i Helsingfors) er en finsk politiker. Han var  Finlands statsminister fra 6. juni til 10. desember 2019.

Han var partileder for Finlands sosialdemokratiske parti fra 9. mai 2014. Da slo han sittende leder Jutta Urpilainen med 257 stemmer mot 243. 6. juni samme år tok han over som finansminister og visestatsminister og satt frem til regjeringsskiftet den 29. mai 2015.

Fra 2002 til 2014 var han leder for tre forskjellige fagforeninger.

En streik blant de ansatte i Finlands postvesen førte til splittelse i regjeringskalisjonen, og Rinne kunngjorde sin avgang den 3. desember 2019. 10. desember 2019 ble han etterfulgt som statsminister av partifellen Sanna Marin.

## Referanser


## Eksterne lenker
* 
* 

|-

|-
Stig Eriksen

**Stig Eriksen** (født 20. mars 1965 i Tysfjord) er en samisk politiker som representerte Gaskka Nordlanda Sijdda på Sametinget fra 2001 til 2005.

Eriksen er utdannet ved Høgskolen i Bodø, der han gjennomførte toårig kandidatstudier i årene 1992–1994. Senere har han arbeidet som prosjektleder i Tysfjord kommune.

Han har vært leder i Gaskka Nordlanda Sijdda og i Tysfjord sameungdomsforening.

## Kilder
* Odd Mathis Hætta: *Sametinget i navn og tall : Høsten 2001 - høsten 2005*
Nasjonal allianse (Latvia)

**Nasjonal allianse «Alt for Latvia! – Til Fedrelandet og friheten/LNKK»** (latvisk: *Nacionālā apvienība „Visu Latvijai!” – „Tēvzemei un Brīvībai/LNNK”*, **NA**) er et Nasjonalkonservativt parti i Latvia, etablert i 2011. Partiet er medlem av Alliansen av europeiske konservative og reformister. 

*Nasjonal allianse* ble etablert etter en sammenslåing av Til Fedrelandet og friheten/LNKK og Alt for Latvia!. Alliansen ble avvist for medlemskap i Enhet. Partiet oppnådde ved valget i 2014 17 av 100 medlemmer av parlamentet.

## Referanser


## Eksterne lenker
*
Karl-Johan Kjøde

**Karl-Johan Sunde Kjøde** (født 1984) er en norsk kristenleder og pastor bosatt i Oslo.

## Liv og virke
August 2025 tiltrådte han som Nasjonal leder i Alpha Norge, tilknyttet den internasjonale bevegelsen som tilbyr Alpha-kurs. På samme tid startet hans tjeneste som Hovedpastor i Mortensrud frikirke, en menighet tilsluttet Det evangelisk-lutherske kirkesamfunn.

Kjøde var lærer ved Bibelskolen i Grimstad i perioden 2010–2016 hvor han etablerte Veritaslinjen og Veritaskonferansen, fokusert på kristent trosforsvar. Skoleåret 2014/15 tok han en mastergrad i apologetikk ved Biola University i California, USA. 

I 2016 begynte han som generalsekretær i Norges Kristelige Student- og Skoleungdomslag. Som generalsekretær bidro han til å fremme konseptet Grill en kristen, som vant Petter Dass-prisen november 2024. 

I 2009 stod Kjøde frem som pornoavhengig og grunnla senere nettstedet Pornokirken.no.

## Privatliv
Han er sønn av Rolf Kjøde, tidligere leder i Normisjon.

## Bibliografi
2017: Grill en kristen - svar på 20 vanskelige spørsmål, ISBN 9788283850000 (artikkelforfatter)

2020: Grill en kristen om Bibelen, ISBN 9788283850161 (artikkelforfatter)

2024: Laget - Norges Kristelige Student- og Skoleungdomslag 1924-2024, ISBN 9788270537006

## Referanser


## Eksterne lenker
*
Kjell Jøran Jåma

**Kjell Jøran Jåma** (født 18. mars 1948 i Snåsa) er en samisk politiker som representerte Sørsamelandslista på Sametinget fra 2001 til 2005.

Jåma er reineier, bosatt i Snåsa kommune og leder i Låarten sijte. Han var på 1980-tallet styremedlem i Norske Reindriftssamers Landsforbund, og har vært styremedlem i Nordland reinsameforening.

## Kilder
* Odd Mathis Hætta: *Sametinget i navn og tall : Høsten 2001 - høsten 2005*
Sosialdemokratiske parti «Harmoni»

**Sosialdemokratiske parti «Harmoni»** (latvisk: *Sociāldemokrātiskā Partija "Saskaņa"*, **SDPS**) er et sosialdemokratisk parti i Latvia som ble etablert i 2010. Partiet er observatørmedlem av Det europeiske sosialdemokratiske parti. 

*Harmoni* ble etablert etter en sammenslåing av Folkets harmoniparti, Nytt sentrum og den Sosialdemokratiske union, alle en del av Harmonisk senter. Partiet oppnådde ved valget i 2014 24 av 100 medlemmer av parlamentet.

## Referanser


## Eksterne lenker
*
Det Rivertzke kvartal

**Det Rivertzke kvartal** er et rektangulært kvartal mellom Uelands gate, Kierschows gate, Stockfleths gate og Thurmanns gate på Sagene i Oslo. Det ble oppført i nybarokk stil i 1912.

## Historikk
Tomten var ubebygd før boligprosjektet startet opp. En av de tidlige kraftlinjene fra kraftverket oppe ved Maridalsvannet inn mot sentrum fulgte Uelands gate forbi tomten, før gaten ble opparbeidet.

Arkitekt Kristen Rivertz var engasjert i den større sosiale utbyggingen i hovedstaden i mellomkrigstiden. Han tegnet flere bygg i Oslo, blant annet Togagården, nå en del av Regjeringskvartalet, i 1899. Som arkitekt ble han sterkt forbundet med jugendstilen, og var framtredende i gjenoppbyggingen av Ålesund etter bybrannen i 1904. På samme tid som utviklingen av det Rivertzke kvartal, ble arbeiderboligene i Tøyengata 47 bygget i lignende lamellform.

Rivertz var sosialt engasjert, og hadde meninger om hvordan den sosiale boligbyggingen skulle gjennomføres. Han ønsket å utfordre den vanlige måten å organisere bygningene på, i lukkede kvartaler. Han etablerte et aksjeselskap og gjennomførte byggingen av kvartalet på Sagene som senere fikk hans navn knyttet til seg. I Teknisk Ukeblad (1912) argumenterte han sterkt for å organisere bygningene innvendig og utvendig slik han gjorde, for å skape en balanse mellom gode boligforhold og byggeøkonomi.

Bygningene sto ferdig i 1912. De er holdt i en enkel nybarokk stil med nordisk nasjonalromantisk form. Dette er på mange måter jugendstilens nordiske arvtager. Bygningenes organisering skilte seg fra alt som ble bygget i samtiden. Dette fordi de står i rekker, skulder ved skulder, i nord-sør-retning. Sollyset slipper derfor inn i mellom husene mye mer enn i et lukket kvartal. Byggemåten ble regnet som svært spesiell, og er ikke vanlig før i funksjonalismens inntreden, om lag 30 år senere.

Utvendig er bygningene tilnærmet lik som de opprinnelig var bygget, inklusive utomhusarealene uten store trær, men med plener og småveier mellom husene. Innvendig er en del endret. Trapperom finnes i tilnærmet opprinnelig form, men de små leilighetene er slått sammen til større enheter i tråd med tidens krav.

## Verneverdi
Rivertz-kvartalet, som det har blitt hetende på folkemunne, skiller seg ut fra datidens sosiale boligbygging. I stedet for den lukkede bygården, er bygningene organisert i rekkevise lameller. Dette gjør at arbeiderboligområdet blir spesielt. Arkitekten var svært engasjert i sosial boligbygging, og hadde kunnskap om både design, sanitærteknikk, konstruksjonsmåter og økonomi. Han forfattet en rekke artikler om disse emnene, og deltok aktivt i offentlige debatter.

Området er spesielt i arbeiderbolighistorien. Både ved sin fysiske fremtoning, men også ved sin skaper, arkitekt Kristen Rivertz. Det fremstår som godt bevart eksteriør.

## Eksterne lenker
* 
* Om Kristen Rivertz på Arc!
* Det rivertzske sameiet
*
Waikato (elv)

**Waikato** er den lengste elven på New Zealand. Fjerneste kilde (2 797 moh) er på østsiden av Mount Ruapehu på Nordøya. Der starter den løpet med navnet Upper Waikato, før den flyter sammen med elva Tongariro som munner ut i Tauposjøen. Navnet på Waikatos løp før Taupo-sjøen ble i 1945 endret til Tongariro, og elva kalles nå Waikato der den starter ved byen Taupo. Herfra er lengden beregnet å være 425 kilometer.

Fra Taupo flyter elva nord og så nordvest, gjennom 8 oppdemninger for vannkraft, før den når den lille byen Cambridge.
Den fortsetter nordvest gjennom lavlandet, forbi byen Hamilton før den munner ut i Tasmanhavet ved Port Waikato.

Elektrisiteten som blir generert i Waikato-elva, gjør regionen Waikato til New Zealands største senter for kraftproduksjon.

## Referanser




## Eksterne lenker
*
Velites

**Velites** er en romersk betegnelse på lette fortropper som sloss i åpen formasjon foran de romerske linjene under republikken. De var gjerne fattige eller fra borgerstanden, og ikke en del av de regulære romerske legionene. Deres oppgave var å sinke motstandere, bringe uorden i linjene og fungere som speidere til oppklaring.

## Utrustning
Legionærer under i republikken måtte komme fra adelsfamiliene og bekoste utstyr selv. Unge menn som ikke oppfylte kravene kunne i stedte ble velitter, som normalt var utstyrt med lettere utrustning enn legionærene, ofte bare et lite rundt skjold og et eller flere kastespyd. Mer velutrustede velitter hadde gjerne også sverd og hjelm, men ikke rustning. I romerske bildelframstillinger er de oftest vist med ulveskinn eller skinn av andre dyr over skuldrene. Polybios skrev i sin *Histories* (bok 6) at velittene bar ulveskinn over hjelmen som et kjennetegn.

## Historie
Velittene var en del av hærordningen i den tidlige romerske hæren fram til siste århundre f.Kr. Med Gaius Marius' innføringen av en profesjonell hærordning i 107 f.Kr ble ordningen med lette avdelinger for fattigfolk avviklet, og ansvaret for oppklaring og fortropper overført til lokalt rekrutterte auxilia.

## Referanser
Willy Olsen

**Willy Olsen** er navnet til flere personer:

*Willy Olsen (1921–1995), norsk fotballspiller
*Willy Olsen (politiker) (født 1943), norsk fagforeningsmann og sametingspolitiker
*Willy Olsen (skøyteløper) (født 1950), norsk skøyteløper
Short Valetta

**Short S.11 Valetta** var et britisk passasjerfly fra 1930-tallet. Det var en en-dekker, konstruert og bygget av Short Brothers i Rochester i England.

## Utvikling
Flyet var tegnet og ble bygget for Air Ministry for å sammenligne et amfibium med et sjøfly på pongtonger. Det var en en-dekker med tre Bristol Jupiter-motorer. Det fløy første gang 21. mai 1930. 

Det hadde plass til 16 passasjerer og to besetningsmedlemmer. I juli 1931 forlot det Rochester på en reise til Afrika, fløyet av Sir Alan Cobham og returnerte til Rochester i september 1931 etter å ha fløyet 12 300 miles. Flyet fløy siste gang som sjøfly i november 1931 før det ble påsatt hjulunderstell. Flyet gjennomgikk tester for Imperial Airways og luftfartsministeriet før det ble trukket tilbake som sivilt fly og overført til Royal Air Force som treningsfly for RAF Halton.

## Spesifikasjoner (Sjøfly)

### Dimensjoner
* **Besetning**: 2
* **Passasjerer**: 16
* **Lengde**: 21,47 m.
* **Vingespenn**: 32,62 m.
* **Vekt, tom**: 16 433 kg.
* **Vekt, lastet**: 10 433 kg.

### Ytelser
* **Toppfart**: 217 km/t
* **Motorer**: 3 x Bristol Jupiter XIF, 325 h/k hver.

## Litteratur
* Jackson, A.J. (1974). *British Civil Aircraft since 1919 Volume 3*. London: Putnam. ISBN 0-370-10014-X

## Eksterne lenker
* 
* A flight in the Short "Valetta", Flight, October 3, 1930
Feme

**Feme** (gresk: Φήμη) var innen gresk mytologi personifiseringen av berømmelse, og Gaias yngste datter. I det greske samfunnet spilte hun ikke så stor rolle, da man ikke mente at berømmelse var noe man nødvendigvis burde strebe etter. 

Hennes romerske pendant, **Fama**, spilte derimot en mer vesentlig rolle. Fama var ryktet og berømmelsens gudinne, og datter av Tellus. I kunsten er hun ofte avbildet med en trompet og med vinger.

## «Feme» i videre forstand
Etter hvert ble *feme/fama* brukt som betegnelse på personifiserte idealer. Dette kom blant annet til uttrykk i utsmykningen av Alexandre III-broen i Paris; selve broen omgis av fire søyler prydet av hver sin *feme* (på fransk "renommée"):

* På Seinens høyre bredd : *La renommée des arts* av Emmanuel Frémiet
* På Seinens høyre bredd: *La renommée des sciences* av Emmanuel Frémiet
* På Seinens venstre bredd: *La renommée du commerce* av Pierre Granet
* På Seinens venstre bredd: *La renommée de la guerre* av Léopold Steiner, fullført etter Steiners død i 1899 av Eugène Gantzlin

## Eksterne lenker
*
Haumea-familien

**Haumea-familien** er en gruppe av astronomiske objekter i Kuiperbeltet som antas å ha et felles opphav fra en kollisjon lengre tilbake i solsystemets historie. Det største kjente objektet i gruppen er dvergplaneten Haumea. Eksempler på andre objekter i gruppen er Haumeas to naturlige satellitter Hiʻiaka og Namaka, i tillegg til småplanetene (19308) 1996 TO66, (24835) 1995 SM55, (55636) 2002 TX300 og (86047) 1999 OY3.

Det som kjennertegner disse objektene, er at omløpsbanene har visse likheter med Haumea. Overflatene til disse objektene kjennetegnes ved at de inneholder store mengder vannholdig is og at de ikke inneholder komplekse organiske forbindelser.

## Referanser
Scottish Premiership 2015–2016

**Scottish Premiership 2015–2016** er den tredje sesongen av Scottish Premiership, som er det øverste nivået i profesjonell skotsk fotball, organisert i Scottish Professional Football League. Sesongen startet 1. august 2015, og vil bli avsluttet i mai 2016.

Vinneren av Scottish Championship 2014-2015 var Hearts, som rykket opp. Vinner av kvalifisering for sesongen 2015-16 var Motherwell som slik beholdt plassen i den øverste divisjonen. St. Mirren rykket ned til Scottish Championship.

## Spillesystem
Det spilles totalt 38 serierunder. Etter den 33. runden som ferdigspilles i april 2016, blir serien delt i to og hvert lag spiller da mot hverandre en gang innen disse to gruppene. De lagene som kom på plassene 7-12 etter 33. runde kunne ikke bli bedre enn plass 7, uansett om de fikk høyere poengsum enn lag over.

## Europakvalifisering
Etter Europaspillet i 2014/15-sesongen kom Skottland på en 23.-plass på UEFAs rangering, som tar hensyn til resultatene for skotske lag i europaspill for sesongene  2010–11 til 2014–15.

Dette medfører at Skottland bare får med ett lag i kvalifiseringen for Mesterligaen 2016/2017.

Mesterligaen:
* Nr. 1 vil gå inn i Mesterligaens andre kvalifiseringsrunde.

Europaligaen:
* Nr. 2 og 3 vil gå inn i Europaligaens første kvalifiseringsrunde

Vinneren av Scottish Cup vil gå inn i Europaligaens andre kvalifiseringsrunde. Dersom cup-vinneren er kvalifisert til Mesterligaen (ved å ha vunnet *[[The Double]]*) går denne plassen til tapende cupfinalist.

## Arenaer

## Trenerskifter

## Tabell

## Toppscorere

Ferdigspilt

### Hat-trick

I løpet av sesongen har følgende spillere laget hat-trick:

## Priser
De månedlige SPFL-prisene for Premiership har gjennom sesongen vært:

### Månedens spiller

### Månedens Premiership-manager

### Årets spiller 2015-16
* Leigh Griffiths, Celtic ble kåret til både Scottish PFA Players' Player of the Year og til SFWA Footballer of the Year.

## Kvalifisering for sesongen 2016-17
For tredje gang siden sesongen 1996–97 skal opprykk og nedrykk til hvem som skal ha den siste plassen i den øverste divisjonen i skotsk fotball avgjøres gjennom en kvalifiseringsturnering. Tidligere ble dette avgjort gjennom et enkelt hjemme-borte oppgjør mellom det laget som kom på 9.-plass i Scottish Premier League og laget som kom på andreplass i First Division. Fra og med sesongen 2013-14, rykker laget som vinner Scottish Championship (nivå to) rykker direkte opp, og lagene som kommer på plassene to til fire vil først spille en utslagturnering hvor lag tre og fire spiller mot hverandre. Vinneren møter deretter laget som kom på andreplass, og vinneren av dette oppgjøret møter laget som kom på 11.-plass i Premiership.

Siste serierunde i Premiership er 15. mai, fire dager før finalerunden.

### Kvartfinale

### Semifinale

### Finale

Kilmarnock beholder plassen i Scottish Premiership 2016–2017

## Referanser


## Eksterne lenker
* Premiership Archive 2015/2016 hos *Scottish Professional Football League* (spfl.co.uk)
Marija Lasitskene

**Marija Aleksandrovna Lasitskene** (russisk: Мария Александровна Ласицкене; født **Kutsjina** (russisk: Кучина) 14. januar 1993 i Prokhladny i republikken Kabardino-Balkaria) er en russisk friidrettsutøver som konkurrerer i høydehopp. Hun vant Diamond League 2014, 2017, 2018 og 2019 sammenlagt, og ble europamester innendørs i 2015 og 2019. Hun ble verdensmester i 2015, 2017 og 2019 og verdensmester innendørs i 2014 og 2018.

## Idrettskarriere
Kutsjina deltok både i European Youth Olympic Festival og Ungdoms-VM i friidrett i 2009, og kom på annenplass i begge disse mesterskapene, som ble vunnet av italienske Alessia Trost. Året etter vant hun høyde i Sommer-OL for ungdom 2010, med et hopp på 1,89 m der Trost kom på annenplass.

I 2011 deltok hun i EM i friidrett innendørs 2011. Her greide hun 1,92 i kvalifiseringen, og nådde ikke finalen, men endte på niendeplass sammenlagt. Senere på året deltok hun i Junior-EM i friidrett 2011, der hun vant høydehoppkonkurransen. Her tangerte hun mesterskapsrekorden på 1,95. I Junior-VM i friidrett 2012 kom hun på tredjeplass.

Russland deltok i Super League i Lag-EM i friidrett 2013. Her vant Kutsjina høydehopp, med ny personlig rekord på 1,98 meter. Hun kom på annenplass i Sommeruniversiaden 2013, bak Kamila Stepaniuk, og hun vant DécaNation i august. Hun kom på fjerdeplass i høydekonkurransen i Diamond League 2013 sammenlagt.

I VM i friidrett innendørs 2014 vant hun høyde, med 2,00 meter, og hun delte førsteplassen med polske Kamila Lićwinko. Igjen deltok hun i lag-EM i friidrett 2014, der hun vant høydekonkurransen. Hun kom på annenplass i EM i friidrett 2014, der spanske Ruth Beitia vant gullet. Hun vant gull i både DécaNation, Verdenscupen i friidrett 2014 og Diamond League 2014 sammenlagt.

Hun vant EM i friidrett innendørs 2015, med 1,97 meter.

## Referanser


## Eksterne lenker
*
Adeona-familien

**Adeona-familien** er en asteroidefamilie som ble formet ut fra moderlegemet 145 Adeona. Anslagsvis finnes det  asteroider i denne familien. Basert på simuleringsstudier, antas det at denne familien er yngre enn 600&nbsp;millioner år gammel, sammenlignet med en typisk asteroidefamilies alder på 1–2&nbsp;milliarder år.

## Referanser
Augusta-familien

**Augusta-familien** er en liten asteroidefamilie oppkalt etter det første medlemmet, 254 Augusta, som ble oppkalt etter enken til astronomen Carl Ludwig von Littrow.
Hiempsal I

**Hiempsal I** (død 117 f.Kr.) var konge i Numidia fra 118 f.Kr. til 117 f.Kr. Han var sønn av Micipsa som døde i 118 f.Kr., og som hadde utnevnt sine to sønner Adherbal og Hiempsal, og sin adoptivsønn/nevø Jugurtha til å styre riket sammen.

Etter Micipsas død oppsto det straks fiendskap mellom Jugurtha og de to yngre brødrene. De bestemte at de skulle dele statskassen og riket mellom seg og de oppholdt seg forskjellige steder i nærheten av skattkammeret. Hiempsal tok bolig i Thirmida hos en mann som viste seg å være venn av Jugurtha, og han ga Jugurtha nøkler til huset og informasjon om hvor Hiempsal oppholdt seg. Jugurtha fikk dermed sendt sine menn inn i huset og drepte Hiempsal.

Etter drapet på Hiempsal tok de fleste numidierne parti for Adherbal, og han dro til Roma for å søke hjelp mot Jugurtha. Jugurtha selv hadde imidlertid mange innflytelsesrike venner blant romerne, og han visste å bestikke de riktige personene. Striden mellom Adherbal og Jugurtha endte med at Adherbal ble drept i 112 f.Kr. Romerne gikk deretter til krig mot Jugurthas Numidia - jugurthakrigen – som varte til 105 f.Kr. da den romerske general Gaius Marius tok Jugurtha til fange og fikk ham drept i 104 f.Kr. Etter ham ble Jugurthas halvbror Gauda konge.

## Referanser
Naarden

**Naarden** er en by i Nederland i provinsen Noord-Holland. Byen Naarden er en festningsby og Fort Ronduit befinner seg sør for byen. Fram til 2016 var Naarden by og omegn egen kommune, som da ble slått sammen med Bussum og Muiden til den nye kommunen Gooise Meren.

## Referanser




## Eksterne lenker
*
Serhij Lahkuty

**Serhij Lahkuty** (ukrainsk: Сергій Лагкути, engelsk transkripsjon: Sergiy Lagkuti; født 24. april 1985 i Simferopol) er en ukrainsk landeveissyklist, som sykler for det russiske kontinentallaget Kolss-BDC Team.

## Referanser

 


## Eksterne lenker
*
Oostzaan

**Oostzaan** er en kommune i Nederland i provinsen Noord-Holland.

## Referanser


## Eksterne lenker
* Kommunens nettside
Nikomedes II

**Nikomedes II** var en konge av Bitynia 149 f.Kr.- 127 f.Kr.

Nikomedes var en svak og uselvstendig fyrste, som gjorde landet sitt avhengig av Romerriket.

## Referanser


## Kilder
*
Hiempsal

**Hiempsal** er navnet på to konger i Numidia:

*Hiempsal I, sønn av Micipsa og halvbror av Jugurtha, konge fra 118 f.Kr. til 117 f.Kr.
*Hiempsal II, sønn av Gauda, konge fra 88 f.Kr. til 60 f.Kr.
Francisco Bangoy internasjonale lufthavn

**Francisco Bangoy internasjonale lufthavn** (Filipino: *Paliparang Pandaigdig ng Francisco Bangoy*, Cebuano: *Tugpahanang Pangkalibutan sa Francisco Bangoy*) (IATA: DVO, ICAO: RPMD) betjener  Davao på øya Mindanao på Filippinene.  Lufthavnen er størst på øya, målt i antall passasjerer.  Fra lufthavnen går det flyruter til de større lufthavnene innenlands og til Singapore.

Mange vil mene at lufthavnen har det mest sofistikerte kontrolltårnet på Filippinene.

## Flyselskaper og destinasjoner
* AirAsia (Zest, Cebu, Manila) 
* Cebu Pacific (Bacolod, Cagayan de Oro, Cebu, Iloilo, Manila, Zamboanga) 
* Philippine Airlines (Manila, Cebu, Zamboanga) 
* SilkAir (Singapore) 
* Sriwijaya Air (Charter: Manado) 
* Tigerair Philippines (Cebu, Manila)

## Eksterne lenker
* 
* Flyplassinformasjon
EM i friidrett innendørs 1985

Det **16. [[EM i friidrett innendørs]]** ble arrangert fra 2. til 3. mars 1985 på Stadio Irinis ke Filias i Athen. Dette var første gang Hellas arrangerte dette mesterskapet. 

## Menn
### [[60 meter]]






### [[200 meter]]






### [[400 meter]]






### [[800 meter]]


 



### [[1500 meter]]






### [[3000 meter]]






### [[60 meter hekk]]






### [[Høydehopp]]






### [[Stavsprang]]






### [[Lengdesprang]]






### [[Tresteg]]






### [[Kulestøt]]






## Kvinner
### [[60 meter]]






### [[200 meter]]






### [[400 meter]]






### [[800 meter]]






### [[1500 meter]]






### [[3000 meter]]






### [[60 meter hekk]]






### [[Høydehopp]]






### [[Lengdesprang]]






### [[Kulestøt]]






## Medaljeoversikt

## Eksterne lenker
* Maik Richter - 16. Hallen-Europameisterschaften 02.-03.03.1985 in Piräus / GRE (resultater)
EM i friidrett innendørs 1984

Det **15. [[EM i friidrett innendørs]]** ble arrangert 3. og 4. mars 1984 i Scandinavium i Göteborg i Sverige. 

## Menn

### 60 m



Finale 3. mars


### 200 m



Finale 4. mars


### 400 m



Finale 4. mars


### 800 m



Finale 4. mars


### 1500 m



Finale 4. mars


### 3000 m



Finale 4. mars


### 60 m hekk



Finale 4. mars


### Høydehopp



Finale 3. mars


### Stavsprang



Finale 4. mars


### Lengdehopp



Finale 4. mars


### Tresteg



Finale 3. mars


### Kulestøt



Finale 4. mars


## Kvinner

### 60 m



Finale 4. mars


### 200 m



Finale 4. mars


### 400 m



Finale 4. mars


### 800 m



Finale 4. mars


### 1500 m



Finale 4. mars


### 3000 m



Finale 3. mars


### 60 m hekk



Finale 3. mars


### Høydehopp



Finale 4. mars


### Lengdehopp



Finale 3. mars


### Kulestøt



Finale 3. mars


## Eksterne lenker
* Maik Richter - 15. Hallen-Europameisterschaften 03.-04.03.1984 in Göteborg / SWE (resultater)
* Todor Krastev - Athletics Indoor Championships 1984 Göteborg SWE Scandinavium 3-4.3
Liste over byer i Finland

Dette er en **liste over bykommuner i Finland**. I Finland kan en kommune ifølge §5 i den finske kommuneloven velge å kalle seg for by «når den mener den oppfyller de krav som stilles til et bysamfunn».

## Bykommuner i Finland

## Tidligere byer

### Tidligere finske byer i Russland
Tre byer lå i det området som Finland mistet til Sovjetunionen etter den andre verdenskrig:

## Se også
*Liste over Finlands største tettsteder

## Referanser


## Eksterne lenker
* Statistikcentralen
Prima Vera uten en rød tråd

***Prima Vera uten en rød tråd*** er et norsk underholdningsprogram av og med den norske gruppa Prima Vera. Den ble utgitt på video av Mayco i 1981 og var forøvrig det første norsk underholdningsprogrammet som ble produsert og lansert direkte på video i Norge. Ved siden av de tre medlemmene i Prima Vera, medvirker også Øivind Blunck i flere av innslagene.

Videoprogrammet ble lansert i november 1981 og varer i 45 min. Innholdet har en potpurri-aktig form og består i grove trekk av diverse sketsjer og musikkvideoer med gruppa, alt i en humoristisk setting. Sketsjene har hentet mye inspirasjon fra britisk humor, særlig Monty Python. De musikalske innslagene innbefatter sanger som «Skokiian», «Naboen», «Ra-ta-ta» og «Svake mennesker» - alle fra albumet *[[Den 5te]]*, som var deres nyeste.

*[[Aftenposten]]*s musikkanmelder Tor Marcussen mente programmet var av varierende kvalitet: På sitt verste platt, banalt og smakløst – og på sitt beste friskt og originalt.

## Referanser
Martti Miettunens tredje regjering

**Martti Miettunens tredje regjering** var Republikken Finlands 59. regjering som bestod av de tre sentrumspartiene: Centerpartiet, Svenska folkpartiet og Liberala folkpartiet. Finansministeren var upolitisk. Regjeringen styrte fra 29. september 1976 til 15. mai 1977.

Regjeringen Miettunen II falt i september 1976 da sosialdemokratene ikke kunne støtte jordbrukspolitikken til Centerpartiet. Martti Miettunen fikk i oppdrag å danne en centerledet minoritetsregjering for å ta hånd om de økonomiske problemene i Finland. Ettersom sosialdemokratene ikke heller i opposisjon kunne støtte Miettunens jordbrukspolitikk, måtte han søke støtte til sin minoritetsregjering fra det politiske høyre i stedet for.

## Ministrer

## Eksterne lenker
* 59. Miettunen III Statsrådene
Bebe Rexha

**Bleta «Bebe» Rexha** (født 1989) er en amerikansk-albansk sanger og låtskriver. Hun var medsanger i sangen «Take me home» av Cash Cash, var vokalist i det amerikanske bandet Black Cards, og skrev sangen «The Monster» av Eminem og Rihanna, som også var med på hennes første singel «I'm gonna show you crazy» fra 2014.

## Barndom og oppvekst
Rexha ble født i bydelen Brooklyn i New York City. Begge foreldrene er av albansk opprinnelse. Rexha sin musikkinteresse startet i en alder av fire år, og hun fikk senere fortsette med denne interessen gjennom Tottenville High School, hvor hun fikk delta i musikaloppsetninger. 

Hennes innfødte navn Bleta betyr bie på det albanske språket, men har valgt å bruke Bebe som en del av sit artistnavn.

### Black Cards
Rexha var medlem av bandet Black Cards i perioden mars 2010 til 12. januar 2012.

### Solokarriere
Rexha jobber nå med sitt debutalbum som soloartist. 21. mars 2014 utga hun den første singelen på albumet, «I can't stop drinking about you». 23. desember 2014 slapp hun sin andre singel «I'm gonna show you crazy», som har vært på VG-lista topp 20 i 12 uker, med 17 som beste plassering. Samme dag ble også sangen «Gone» sluppet.

## Diskografi
### Album

### Extended plays

### Singler

### Singler som gjesteartist

## Referanser


## Eksterne lenker
* 
* 
* 
*
Stinson Airliner

**Stinson SM-6000 Airliner** var et tre-motors passasjerfly fra 1930-tallet (trimotor). Det hadde plass til ti passasjerer. Det var konstruert og ble bygget av Stinson Aircraft Corporation. SM-6000 var en en-dekker med plass til pilot og ti passasjerer. Det var utstyrt med tre 215 hk Lycoming R-680, hvor én motor var montert under hver vinge over understellet og én motor foran. Et antall av varianter ble bygget, vesentlig med forbedret interiør.

## Veteran-og museumsfly
Bare to av disse fly vites å eksistere:
* Et av en privatmann i Minneapolis.
* Den andre av Kermit Weeks og holdes i luftdyktig tilstand ved Fantasy of Flight i Polk City i Florida.

## Operatører
;
* American Airways
* Boston-Maine Central Vermont Airways
* Century Airlines
* Chesapeake Airways
* Chicago and Southern Airlines
* Delta Air Lines
* Rapid Air Lines

## Spesifikasjoner

## Referanser


## Eksterne lenker
*
Grayson Perry

**Grayson Perry** (født 1960) er en britisk kunstner, mest kjent for keramiske vaser, tegninger, skulpturer, gobeliner og crossdressing.

Perrys vaser er gjerne klassiske i formen, dekorerte med sterke farver og med ubehagelige billeder fra det moderne livs hverdag. Det er sterke selvbiografiske elementer i Perrys verker, hvor blant annet hans alter ego *Claire* ofte opptrer.

I 2003 ble han tildelt Turnerprisen.

## Referanser


## Eksterne lenker
* 
* 
*
Bottenhavets nasjonalpark

**Bottenvikens nasjonalpark** er en nasjonalpark i Finland, som omfatter havet og skjærgården utenfor Torneå og Kemi. Det totale arealet er 157 km², hvorav bare 2,5 km² utgjøres av land. Her hekker omkring 60 fuglearter, blant andre rødnebbterne, sjøorre og bergand, og det vokser ellers relativt sjeldne skjærgårdsvekster, for eksempel den utrydningstruede finnmarksnøkleblomen. Det finnes også kulturhistorisk interessante etterlatenskaper etter fiskerier og på noen steder godt bevart kulturlandskap i form av vidstrakte enger ved havet.

Bottenvikens nasjonalpark grenser direkte til Sverige, på øyen Kataja finnes til og med selve landegrensen.

I nærheten, på svenska side (omkring 15 km fra grensen), ligger Haparanda skärgårds nasjonalpark.

## Eksterne lenker
* 
* Bottenvikens nationalpark – utinaturen.fi
Sarayburnu

**Sarayburnu** (tyrkisk: *Sarayburnu*, eller *Palassodden*; kjent på engelsk som **[[Seraglio]] Point**) er den store og brede odden i bydelen Fatih i Istanbul som skiller Det gylne horn fra Marmarahavet. Her er Topkapıpalasset og Gülhaneparken. Sarayburnu ble oppført på UNESCOs verdensarvliste i 1985.

## Historie
Den eldste bosetting her stammer fra neolittisk tid, ca. 6600 f.Kr. Disse bosettinger bestod i nesten et årtusen, men havet steg. Det er mulig at folk bare flyttet på seg gradvis, og bare litt inn og opp på odden.

En annen bosetting på Sarayburnu, kalt **Lygos** (gresk: *Λυγός*), ble grunnlagt av trakiske stammer mellom 1200-tallet og 1000-tallet f.Kr., om lag samtidig med nabobosetningen **Semistra**, som nevnes av Plinius den eldre. Bare noen få murer og bygningsfundamenter fra Lygos er blitt bevart til ny tid, tett ved der Topkapıpalasset står. I Bysants-tiden stod det et akropolis der dette palasset nå ligger.

I 667 f.Kr. kom greske nybyggere fra Megara (nær Athen) under kommando av kong Byzas og etablerte byen Bysants på Sarayburnu. Noe tidligere, i 685 f.Kr., hadde megaraerne anlagt Khalkedon (nå Kadıköy) på den motsatte, anatolske, bredd av Bosporos. Faktisk var de eldste bosettinger i dagens Istanbul på den anatolske side, som Fikirtepe-haugen fra 5500 til 3500 f.Kr. I Kadıköy var det dessuten en stor havnebebyggelse bygd av fønikerne allerede før Megaras kolonister ankom.

Det var to naturlige havner nær Sarayburnu, nemlig der de moderne bydeler Sirkeci og Eminönü ligger (havnene *[[Prosphorion]]* og *[[Neorion]]*, på nordsiden av odden. Den gang må Sarayburnu fremstått som enda mer markant enn i dag.

I bysantinsk tid var området kjent som **Hagios Demetrios**.

Ved byggingen av jernbanen i senere osmansk tid, i 1871, ble Sarayburnus del av bymurene delvis fjernet, men på noen steder er de fortsatt intakte – særlig nedenfor Topkapı-palasset som ble bygd på 1400-tallet for den osmanske sultan. Gülhaneparken ligger tett ved palasset.

## Referanser


## Eksterne lenker
* 
* Turizm.net - ''Brief history of Istanbul''
* Köroğlu, Gülgün. *İstanbul'daki Bizans İmparatorluk Sarayları*. OB Archive & Research Center, 2006.
Eikerenvassdraget

**Eikerenvassdraget** er en sidegrein av Drammensvassdraget. Det har utspring i Holmestrand kommune i nordre Vestfold og munner ut i Drammenselva gjennom Vestfosselva ved Hokksund i Øvre Eiker kommune i Buskerud. Vassdraget har et nedbørfelt på .

De øverste delene av vassdraget består av tre greiner, Lianelva, Dokkaelva og Hillestadelva, som samles i Hillestadvannet. Vassdraget fortsetter via Nøtneselva videre mot nord gjennom Haugestadvannet og Vikevannet (som bare er avdelt med en kort innsnevring) og videre via Kopstadelva mot nordvest til Bergsvannet. Fra Bergsvannet renner den korte Eidsfosselva ut i Eikeren.

Til Eikeren kommer det også tilløp fra Hakavikelva, som kommer fra innsjøen Øksne på platået mot Numedalen i vest, og fra Tryterudelva i øst. I nordvest går Eikeren over i Fiskumvannet, som ligger på samme høyde og er adskilt fra Eikeren med et kort sund. Fiskumvannet får tilløp fra Dørja, Fiskumelva og Delerelva. Det har utløp mot nord til Vestfosselva, som passerer gjennom tettstedene Vestfossen og Hokksund før den munner ut i Drammenselva.

## Elver i Eikerenvassdraget
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden.
*Vestfosselva – ved Hokksund, fra sørvest
**Dørja – i Fiskumvannet fra nord, 3 km sørvest for Vestfossen
**Fiskumelva – i Fiskumvannet fra vest, 1 km øst for Darbu
**Delerelva – i Fiskumvannet fra sørvest, 1 km øst for Darbu
**Hakavikelva – i Eikeren fra vest, 7 km nordvest for Eidsfoss
**Tryterudelva – i Eikeren fra øst, 6 km nord-nordvest for Eidsfoss
**Eidsfosselva – i Eikeren fra sørøst, ved Eidsfoss
***Kopstadelva – i Bergsvannet fra sør
****Nøtneselva – i Haugestadvannet fra sør
*****Sundbyelva – i Hillestadvannet fra vest, ved Sundbyfoss
******Lianelva – 2 km vest for Sundbyfoss, fra vest
******Dokkaelva – 2 km vest for Sundbyfoss, fra sør
*****Hillestadelva – i Hillestadvannet fra øst, ved Hillestad

## Referanser
Låarten sijte

**Låarten sijte** eller **Luru reinbeitedistrikt** er en sørsamisk sijte og et reinbeitedistrikt i og omkring Lurudalen i kommunene Snåsa, Grong og Lierne i Nord-Trøndelag. Distriktet avgrenses i nord av elva Sanddøla og i sør av riksgrensen mot Sverige. 

Sijten dekker et område på 2&nbsp;729 km² og det er seks siidaandeler i sijten. Sør for distriktet ligger Skæhkeren sijte, i nord ligger Tjåehkeren sijte. Over grensen mot Sverige grenser distriktet til Njaarke sameby. Årsrytmen i beitemønsteret i området går sørøst-nordvest; med vår- og sommerbeiter nord for Lurudalen og høst- og vinterbeite i sørøstlige delen. Blåfjella-Skjækerfjella nasjonalpark ligger delvis innenfor reinbeitedistriktet.

Både den sørsamiske navnet *Låarte* og det norske navnet *Luru* er det samme landskapsnavnet, som finnes i elva Luru, Lurudalen og Luruvatnet. Navnet skrives *Låarte* i nominativ, og med en tilføyd genitivs-n i sammenstillinger som *Låarten sijte*.

Den første navngitte samen som kan knyttes til området er Oluf Jonsson fra *Hartchara fiellet* (trolig Hartkjølen), som ifølge lensregnskap fra 1548 betalte to mårskinn og 51 gråskinn i skatt. Lappekommisjonen oppga at det i 1890 befant seg 23 svenske samer i Luru, med tilsammen 7&nbsp;400 rein. Den første som bosatte seg her etter etableringen av reinbeitedistriktene i 1894 var Thorkel Jonassen. Malena Torkelsen, født Nursfjell (1871–1954) var en annen kjent reineier fra distriktet.

## Referanser
Clark internasjonale lufthavn

**Clark internasjonale lufthavn** (IATA: CRK; ICAO: RPLC) (filipino: Paliparang Pandaigdig ng Clark; kapampangan: Pangyatung Sulapawan ning Clark), tidligere *Diosdado Macapagal International Airport*,  er en sivil og militær lufthavn nord for hovedstaden Manila på øya Luzon på Filippinene. Lufthavnen ligger i byen Mabalacat i provinsen Pampanga.

Lufthavnen ble bygget som en amerikansk flybase, men er overtatt av det filippinske luftforsvaret og har fått et stadig mer sivilt preg. Lufthavnen har ved siden av Ninoy Aquino internasjonale lufthavn, en betydelig utenrikstrafikk.

## Flyselskaper og destinasjoner
* AirAsia (Kuala Lumpur) 
* Asiana Airlines (Seoul-Incheon) 
* Cebu Pacific (Cebu, Hong Kong, Macau, Singapore) 
* Dragonair (Hong Kong) 
* Jin Air (Seoul-Incheon) 
* Qatar Airways (Doha) 
* Tigerair (Singapore) 
* Tigerair Philippines (Hong Kong)

## Eksterne lenker
* 
* Clark internasjonale lufthavn, infoside (Engelsk)
Emma Irene Åström

**Emma Irene Åström** (født 27. april 1847, død 3. juli 1934) var en finsk lærer og den første kvinne som ble uteksaminert fra Helsingfors universitet.

## Biografi
Emma Irene Åström ble født i Tövsala i Åbo og Björneborgs län i Storfyrstedømmet Finland. Hun var eldst av fem barn. Da hun var seks år gammel, flyttet familien til Åland, som er en svensktalende del av landet. Der gikk hun på skole i Finström. I 1865 ble hun sendt til seminaret i Jyväskylä hvor rektor Uno Cygnaeus ble hennes mentor.

Planen var å fortsette studier på Helsingfors universitet da hun var ferdig med lærerskolen i 1873, men hennes fars død i 1874 gjorde at hun måtte utsette universitetsstudiene. I stedet begynte hun som lærer på seminaret i Ekenäs for å støtte familiens økonomi. Men i 1876 begynte hun å studere filosofi og fullførte studiet i 1882, noe som gjorde henne til den første kvinne i Finland til å ta en universitetseksamen. Hun hadde planer om å studere videre, men hensynet til familiens økonomi gjorde at hun ikke fikk hun anledning til det 

I 1884 kom hun tilbake til seminaret i Ekenäs, hvor hun underviste i svensk, finsk og historie til 1912. Fra 1913 til 1924 underviste hun på en misjonsskole i Ekenäs. 80 år gammel ble hun i 1927 utnevnt til æresdoktor i filosofi av Helsingfors universitet, den første kvinnelige æresdoktor i landet. 

## Innflytelse
Liberale kretser og kvinnebevegelsen i Finland feiret Emma Irene Åström. Dikterne  Zacharias Topelius og Adelaïde Ehrnrooth skrev hyllingsdikt til henne.  Topelius forsterket Åströms legendstatus gjennom å bruke henne som forbilde for hovedpersonen i «Planeternas skyddslingar» (1889). 

## Bibliografi
* *Mitt liv och mina vänner* (1934). 
; Om Emma Irene Åström:
* A. Takolander: Emma Irene Åström. Lagerns första kvinna (1922); 
* M. Åström: Emma Irene Åström (1967). 

## Referanser


## Eksterne lenker
* Artikkel i Finsk Biografisk Lexikon
* Artikkel hos Helsingfors universitetsmuseum